Miljøministeriets store "1 ton mindre CO2"-ballon - også kaldet "Kloden" - kommer til Aalborg. Det sker i anledning af Dansk Fjernvarmes landsmøde. Det markeres af transport- og energiminister Jakob Axel Nielsen den 25. oktober 2007 på forpladsen ved Aalborg Kongres & Kultur Center, hvor landsmødet holdes. For at markere fjernvarmens betydning for miljøet opstilles "Kloden" i Aalborg netop i de dage. Det sker i et samarbejde mellem Dansk Fjernvarme, Aalborg Kommune, Fjernvarmeforsyningen, og LOGSTOR A/S. Fjernvarmen kan anvende varmen fra affaldsforbrænding og fra CO2-neutrale brændsler som halm, flis og træpiller. Det betyder, at de mange danske fjernvarmeforbrugere alene ved at anvende verdens mest effektive opvarmningssystem yder deres bidrag til CO2-reduktionen - hedder det i en pressemeddelelse fra Dansk Fjerrnvarme. "Kloden" vil være opstillet ved Aalborg Kongres & Kultur Center den 25. oktober og ved Toldboden i Østerågade i Aalborg den 26. oktober.

Opsummering:
Med til at markere fjernvarmens landsmøde